ddrg/super_eurlex huggingface dataset:
DA Den Europæiske Unions Tidende C 37/25

Sag anlagt den 29. november 2007 — New Look mod KHIM (NEW LOOK)

(Sag T-435/07)

(2008/C 37/40)

Stævningen er affattet på engelsk

Parter

Sagsøger: New Look Ltd (Weymouth, Det Forenede Kongerige) (ved barrister S. Malynicz og solicitors M. Blair og K. Gilbert)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 3. september 2007 af Andet Appelkammer ved Harmoniseringskontoret (sag R 670/2007-2) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det EF-varemærke, der søges registreret: Ordmærket »NEW LOOK« for varer og tjenesteydelser i klasse 3, 9, 14, 16, 18, 25, 26 og 35 — ansøgning nr. 2 932 606

Undersøgerens afgørelse: Afslag på ansøgningen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 7, stk. 3, i Rådets forordning nr. 40/94, da appelkammeret i) fejlagtigt stillede krav om, at sagsøgeren godtgjorde, at der var opnået fornødent særpræg i en anden medlemsstat end Det Forenede Kongerige og Irland, ii) fejlagtigt fandt, at sagsøgerens bevis for, at der var gjort brug af »NEW LOOK« i stiliseret form eller sammen med en figur med særpræg, ikke kunne tilføre varemærket fornødent særpræg, og iii) ikke tillagde sagsøgerens bevis for, at der var gjort brug af varemærket i Det Forenede Kongerige, tilstrækkelig vægt samlet set.
DA Den Europæiske Unions Tidende C 37/26

Sag anlagt den 4. december 2007 — Coats Holdings mod Kommissionen

(Sag T-439/07)

(2008/C 37/42)

Processprog: engelsk

Parter

Sagsøger: Coats Holdings Ltd (ved solicitors W. Sibree og C. Jeffs)

Sagsøgt: Kommissionen for De Europæiske Fællesskaber

Sagsøgerens påstande

— Annullation af beslutningens artikel 1, stk. 4, og artikel 2, stk. 4, for så vidt som de vedrører sagsøgeren.

— Subsidiært, ophævelse eller nedsættelse den bøde, der er pålagt sagsøgeren efter beslutningens artikel 2, stk. 4, og

— Kommissionen for De Europæiske Fællesskaber tilpligtes at bære sine egne omkostninger og betale omkostningerne afholdt af sagsøgeren.

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionens beslutning K(2007) 4257 endelig af udg. af 19. september 2007 i sag COMP/E-1/39.168 — PO/Kortevarer i metal og plast: lynlåse, hvorved Kommissionen konstaterede, at sagsøgerens datterselskab sammen med andre virksomheder har tilsidesat artikel 81 EF ved bl.a. at udveksle oplysninger om priser, fastsættelse af minimumspriser og opdeling af markeder.

Sagsøgeren har til støtte for søgsmålet anført, at Kommissionens bedømmelse af bevismaterialet i sin helhed er behæftet med åbenbare fejlskøn. Kommissionen har ifølge sagsøgeren ikke på tilstrækkelig måde godtgjort, at sagsøgerens deltog i en bilateral aftale om opdeling af markedet med Prym mellem januar 1977 og juli 1998.

Sagsøgeren har subsidiært gjort gældende, at Kommissionen ikke har bevist, at tilsidesættelser af nogen art fortsatte efter den 19. september 1997 eller bevist en enkelt sammenhængende overtrædelse i perioden forud for den 15. juli 1998, der kan berettige Kommissionen til at pålægge sagsøgeren en bøde for en tilsidesættelse, der har varet i 21 år.

Sagsøgeren har mere subsidiært gjort gældende, at Kommissionen har tilsidesat sagsøgerens grundlæggende processuelle rettigheder til i henhold til artikel 6, stk. 3, litra d), i den europæiske konvention til beskyttelse af menneskerettigheder og grundlæggende frihedsrettigheder at afhøre eller lade afhøre de imod sagsøgeren førte vidner i en straffesag.

Sagsøgeren har endelig mest subsidiært gjort gældende, at Kommissionen med urette automatisk multiplicerede grundbeløbet for bøden med 215 for en varighed på 21 år, i stedet for at udøve sin skønsbeføjelse i henhold til de relevante retningslinjer for bødeberegning.
DA Den Europæiske Unions Tidende C 37/24

Sag anlagt den 27. november 2007 — BP Aromatics mod Kommissionen

(Sag T-429/07)

(2008/C 37/37)

Processprog: engelsk

Parter

Sagsøger: BP Aromatics Ltd (Sunbury on Thames, Det Forenede Kongerige) (ved solicitors A. Renshaw og G. Bushell)

Sagsøgt: Kommissionen for De Europæiske Fællesskaber

Sagsøgerens påstande

— Den anfægtede beslutning annulleres.

— Sagsøgte og enhver intervenient med tilladelse til at intervenere i sagen tilpligtes at betale sagens omkostninger.

— Domstolen træffer andre passende foranstaltninger.

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionens beslutning K(2007) 3202 endelig udg. af 10. juli 2007, hvorved Kommissionen fastslog, at den statsstøtte, som de portugisiske myndigheder havde givet underretning om, til fordel for Artensa (Artenius) til opførelse af et nyt anlæg til produktion af kemiske produkter, var forenelig med fællesmarkedet efter artikel 87, stk. 3, litra a), EF.

Sagsøgeren har til støtte for søgsmålet gjort gældende, at Kommissionen har tilsidesat artikel 87 EF og 88 EF, disses gennemførelsesbestemmelser, visse væsentlige formforskrifter, samt en række fællesskabsretlige grundsætninger, idet Kommissionen har:

— fejlfortolket og fejlanvendt de multisektorale rammebestemmelser for regionalstøtte til store investeringsprojekter 2002 (1), hvorefter der kræves en analyse baseret på EØS-markedet og ikke et globalt marked,

— foretaget et åbenbart fejlskøn ved at fastslå, at det relevante marked for ren terephthalatsyre er det globale marked, eftersom det relevante marked ifølge sagsøgeren er hele EØS-markedet, og

— foretaget et åbenbart fejlskøn ved at fastslå, at Artensas salgsandel vil være mindre end 25 %, eftersom den rent faktisk overstiger 25 % på hele EØS-markedet.

Sagsøgeren har gjort gældende, at hvis Kommissionen havde foretaget en detaljeret og korrekt undersøgelse af EØS-markedet for ren terephthalatsyre, ville den have fundet det overordentligt vanskeligt at afgøre, om støtten er forenelig med fællesmarkedet, hvilket ville have gjort det nødvendigt at indlede den formelle undersøgelsesprocedure efter artikel 88, stk. 2, EF.

Det forhold, at Kommissionen under den foreløbige undersøgelse havde overordentligt vanskeligt ved at bedømme støtten, og at den derfor burde have indledt den formelle undersøgelsesprocedure efter artikel 88, stk. 2, EF, støttes ifølge sagsøgeren af den tid, der er forløbet mellem de portugisiske myndigheders underretning og vedtagelsen af den anfægtede beslutning.

Sagsøgeren har endvidere anført, at dens processuelle rettigheder er tilsidesat, da Kommissionen ikke, som den burde, indledte en formelle undersøgelsesprocedure efter artikel 88, stk. 2, EF.

Sagsøgeren har endelig anført, at Kommissionen tilsidesatte begrundelsespligten i artikel 253 EF.

(1) Meddelelse fra Kommissionen — Multisektorale rammebestemmelser for regionalstøtte til store investeringsprojekter (meddelt under nummer K(2002) 315) (EFT 2002 C 70, s. 8).
DA Den Europæiske Unions Tidende C 37/30

Sag anlagt den 7. december 2007 — Berning & Söhne mod Kommissionen

(Sag T-445/07)

(2008/C 37/46)

Processprog: tysk

Parter

Sagsøger: Berning & Söhne GmbH & Co. KG (Wuppertal, Tyskland) (ved Rechtsanwälte P. Niggemann og K. Gaßner)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionens beslutning af 19. september 2007 (sag COMP/E-1/39.168 — Kortevarer i metal og plast: lynlåse, K(2007) 4257).

— Subsidiært nedsættes den bøde, der i den anfægtede beslutning er pålagt sagsøgeren, til et symbolsk beløb eller i hvert fald til et passende beløb.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionens beslutning K(2007) 4257 endelig udg. af 19. september 2007 i sag COMP/E-1/39.168 — PO/Kortevarer i metal og plast: lynlåse. Sagsøgeren blev i den anfægtede beslutning sammen med andre virksomheder pålagt en bøde for en tilsidesættelse af artikel 81 EF. Ifølge Kommissionen har sagsøgeren deltaget i koordinering af prisforhøjelser og udveksling af fortrolige oplysninger om priser og indførelse af prisforhøjelser på markederne for »andre lukkeanordninger« og påhæftningsmaskiner.

Sagsøgeren har gjort fire anbringender gældende til støtte for søgsmålet.

Sagsøgeren har for det første gjort gældende, at den anfægtede beslutning tilsidesætter dens ret til kontradiktion, da sagsøgeren ikke har fået lejlighed til at fremsætte sine bemærkninger til en række møder i »Baselkredsen« og »Wuppertalkredsen«, hvorpå Kommissionen støtter sin påstand om koordinering af prisforhøjelser og udveksling af fortrolige oplysninger om priser og indførelse af prisforhøjelser.

Sagsøgeren har for det andet gjort gældende, at de påståede kartelovertrædelser er forældede, eftersom sagsøgeren allerede i foråret 1997 indstillede sin deltagelse i »Baselkredsen« og »Wuppertalkredsen«.

Sagsøgeren har endvidere gjort gældende, at der ikke foreligger en tilsidesættelse af artikel 81, stk. 1, EF, da Kommissionen ikke på tilstrækkelig måde har godtgjort, at sagsøgeren har deltaget i eventuelle aftaler.

Sagsøgeren har endelig gjort gældende, at fastsættelsen af bøden er behæftet med fejl. I den forbindelse har sagsøgeren navnlig gjort gældende, at Kommissionen har fastsat varigheden og grovheden af sagsøgerens påståede tilsidesættelse fejlagtigt, og at bødens størrelse er uforholdsmæssig.
—

Artikel 4 og 5 i Kommissionens beslutning af 23. oktober 2007 om statsstøtte nr. C 23/2006 (ex NN 35/2006), som Polen har ydet Technologie Buczek Group, annulleres, for så vidt Kommissionen kræver tilbagebetaling af støtten nævnt i beslutningens artikel 1.
DA Den Europæiske Unions Tidende C 64/50

Sag anlagt den 20. december 2007 — Compañía Española de Petróleos mod Kommissionen

(Sag T-497/07)

(2008/C 64/81)

Processprog: spansk

Parter

Sagsøger: Compañía Española de Petróleos (Cepsa) SA (Madrid, Spanien) (ved abogados P. Pérez-Llorca Zamora, O. Armengol i Gasull og A. Pascual Morcillo)

Sagsøgt: Kommissionen for De Europæiske Fællesskaber

Sagsøgerens påstande

— Artikel 1-4 i Kommissionens beslutning K(2007) 4441 annulleres, for så vidt som det herved erklæres, at Compañía Española de Petróleos SA har tilsidesat artikel 81 EF, der pålægges dette selskab en bøde, det pålægges selskabet at bringe overtrædelsen til ophør og selskabet anføres som adressat for beslutningen.

— Subsidiært nedsættes den bøde, som er blevet pålagt Compañía Española de Petróleos SA.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Der er ved dette søgsmål nedlagt påstand om annullation af Kommissionens beslutning K(2007) 4441 endelig udg. af 3. oktober 2007 i sag COMP/38.710 — Bitumen, Spanien. Kommissionen har i den anfægtede beslutning fastslået, at sagsøgeren sammen med andre virksomheder har tilsidesat artikel 81 EF ved i en nærmere angiven periode at have deltaget i en samling af aftaler og samordnet praksis vedrørende »penetrationsbitumen« til vejbyggeri, som nærmere bestod i aftaler om markedsopdeling og om koordinering af priser. Kommissionen har for disse overtrædelser pålagt sagsøgeren en bøde til solidarisk hæftelse med en anden virksomhed.

Til støtte for sine påstande gør sagsøgeren for det første gældende, at der er foretaget urigtig retsanvendelse, idet sagsøgeren er blevet holdt ansvarlig for en overtrædelse, der er begået af en anden virksomhed, ved anvendelse af retspraksis vedrørende »økonomisk enhed«. Det er endvidere sagsøgerens opfattelse, at Kommissionen foretog en åbenbar urigtig bedømmelse af de faktiske omstændigheder, idet den tilsidesatte de af sagsøgeren fremlagte beviser til godtgørelse af, at det selskab, der begik overtrædelsen, var uafhængigt og idet den lagde til grund, at der var mange forhold, der pegede i retning af, at nævnte selskab ikke var uafhængigt. I den forbindelse er det endvidere sagsøgerens opfattelse, at Kommissionen har tilsidesat begrundelsespligten, idet den uden grundlag forkastede sagsøgerens argumenter vedrørende den omstændighed, at det selskab, der begik overtrædelsen, var uafhængigt.

Vedrørende bøden gør sagsøgeren, subsidiært, gældende, at Kommissionen har tilsidesat princippet om god forvaltningsskik og sagsøgerens ret til sagsbehandling uden unødig forsinkelse, idet den ikke vedtog klagepunktsmeddelelsen inden for en passende tid i lyset af de foreliggende oplysninger, og at den tilsidesatte proportionalitetsprincippet samt foretog et åbenbart urigtigt skøn, idet den undlod at tage i betragtning, at sagsøgeren havde iværksat en plan for overholdelse af reglerne.
—

Annulation af samtlige andre foranstaltninger, der har tilknytning til eller ligger til grund for de anfægtede retsakter, hvorfor Kommissionen for De Europæiske Fællesskaber tilpligtes at betale sagens omkostninger.
DA Den Europæiske Unions Tidende C 51/48

Sag anlagt den 18. december 2007 — Nokia mod KHIM — Medion (LIFE BLOG)

(Sag T-460/07)

(2008/C 51/90)

Stævningen er affattet på engelsk

Parter

Sagsøger: Nokia Oyj (Helsinki, Finland) (ved J. Tanhuanpää)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Medion AG (Essen, Tyskland)

Sagsøgerens påstande

— Afgørelse truffet den 2. oktober 2007 af Andet Appelkammer ved Kontoret for Harmonisering i det Indre Marked (Varemærker og Design) (sag R 141/2007-2) annulleres som helhed, og sagen hjemvises til Harmoniseringskontoret med henblik på registrering af sagsøgerens varemærke.

— Harmoniseringskontoret tilpligtes at betale sagsøgerens omkostninger.

Søgsmålsgrunde og væsentligste argumenter

Ansøger om EF-varemærket: Nokia Oyj

Det omhandlede EF-varemærke: EF-ordmærket »LIFE BLOG« for varer og tjenesteydelser i klasse 9, 38 og 41 — ansøgning nr. 3 564 366

Indehaver af det i indsigelsessagen påberåbte varemærke eller tegn: Medion AG

Det i indsigelsessagen påberåbte varemærke eller tegn: De nationale og internationale ordmærker »LIFE« og »LIFETEC« for varer og tjenesteydelser i klasse 1, 7, 8, 9, 10, 11, 16, 21, 28, 37, 38, 41 og 42; det nationale og internationale ordmærke »LIFESAT« for varer i klasse 9 og det nationale ordmærke »Lifesign« for varer i klasse 9, 14 og 16

Indsigelsesafdelingens afgørelse: Delvis afslag på registreringsansøgningen

Appelkammerets afgørelse: Medhold i indsigelsen og afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 40/94
DA Den Europæiske Unions Tidende C 51/47

Sag anlagt den 10. december 2007 — Evropaïki Dynamiki mod EFSA

(Sag T-457/07)

(2008/C 51/87)

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyer N. Korogiannakis)

Sagsøgt: Den Europæiske Fødevaresikkerhedsautoritet (EFSA)

Sagsøgerens påstande

— EFSA's afgørelse, hvorefter sagsøgerens bud ikke blev valgt og kontrakten blev tildelt den valgte tilbudsgiver, annulleres.

— EFSA tilpligtes at betale sagsøgerens retsomkostninger og andre omkostninger, der er afholdt i forbindelse med dette søgsmål.

Søgsmålsgrunde og væsentligste argumenter

Sagsøgeren afgav et bud som svar på EFSA's offentlige udbud vedrørende levering af It-rådgivning (EUT 2007/S 97-118626). Sagsøgeren anfægter EFSA's afgørelse af 1. oktober 2007 om ikke at antage sagsøgerens bud og tildele en anden tilbudsgiver kontrakten.

Til støtte for søgsmålet gør sagsøgeren gældende, at EFSA undlod at angive en begrundelse i overensstemmelse med artikel 253 EF og nærmere underrette sagsøgeren om den valgte tilbudsgivers fortjenester. Ifølge sagsøgeren foretog EFSA sammenblanding af udvælgelseskriterier og tildelingskriterier i forbindelse med bedømmelsen af buddene og anvendte bedømmelseskriterier, der ikke var udtrykkeligt omfattet af udbudsbekendtgørelsen. Sagsøgeren gør endvidere gældende, at EFSA foretog åbenbare fejlskøn.
DA Den Europæiske Unions Tidende C 51/55

Sag anlagt den 13. december 2007 — Evropaïki Dynamiki mod Frontex

(Sag T-476/07)

(2008/C 51/100)

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyer N. Korogiannakis)

Sagsøgt: Det Europæiske Agentur for Forvaltning af det Operative Samarbejde ved de Ydre Grænser (FRONTEX)

Sagsøgerens påstande

— FRONTEX' afgørelse, hvorefter sagsøgerens bud ikke blev valgt og kontrakten blev tildelt den valgte tilbudsgiver, annulleres.

— FRONTEX tilpligtes at betale erstatning for den skade, som sagsøgeren har lidt som følge af den omhandlede udbudsprocedure, svarende til et beløb på 500 000 EUR.

— Kommissionen (DIGIT) tilpligtes at betale sagsøgerens retsomkostninger og andre omkostninger, der er afholdt i forbindelse med dette søgsmål, selv for det tilfælde, at sagsøgeren ikke skulle få medhold.

— FRONTEX tilpligtes at betale sagsøgerens retsomkostninger og andre omkostninger, der er afholdt i forbindelse med dette søgsmål.

Søgsmålsgrunde og væsentligste argumenter

Sagsøgeren afgav et bud som svar på FRONTEX' offentlige udbud vedrørende levering af It-tjenester samt licenser til hardware og software (EUT 2007/S 114-139890). Sagsøgeren anfægter FRONTEX' afgørelse af 3. oktober 2007 om ikke at antage sagsøgerens bud og hvorved det meddeltes sagsøgeren, at kontrakten blev tildelt en anden tilbudsgiver.

Til støtte for søgsmålet gør sagsøgeren gældende, at FRONTEX undlod at angive en begrundelse i overensstemmelse med artikel 253 EF og anvendte bedømmelseskriterier, der ikke var udtrykkeligt omfattet af udbudsbekendtgørelsen. Sagsøgeren gør endvidere gældende, at FRONTEX foretog åbenbare fejlskøn.
—

Sagsøgeren opfordrer appelkammeret til at ophæve alle Harmoniseringskontorets afgørelser, hvorved sagsøgeren er pålagt at betale sagens omkostninger, og Harmoniseringskontoret tilpligtes at betale sagens omkostninger.
DA Den Europæiske Unions Tidende C 51/56

Sag anlagt den 22. december 2007 — Rumænien mod Kommissionen for De Europæiske Fællesskaber

(Sag T-483/07)

(2008/C 51/102)

Processprog: rumænsk

Parter

Sagsøger: Rumænien (ved Aurel Ciobanu-Dordea, som befuldmægtiget, samt Emilia Gane og Dumitra Mereuță, som rådgivere)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning K(2007) 5253 endelig udg. af 26. oktober 2007 om den nationale plan for tildeling af emissionskvoter for 2007, som Rumænien har fremlagt i henhold til Europa-Parlamentets og Rådets direktiv 2003/87/EF, annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Med den anfægtede beslutning har Kommissionen delvist afvist den nationale plan for tildeling af emissionskvoter for 2007, som Rumænien har fremlagt i henhold til direktiv 2003/87/EF (1), idet den har nedsat det samlede antal kvoter, som vil blive tildelt inden for fællesskabsordningen, med 9,080765 mio. tons CO2 årligt, og idet den bestemte, at de emissionskvoter, som kan tildeles, ikke må overstige en gennemsnitlig samlet årlig mængde på 74,836235 tons.

Til støtte for sit søgsmål har sagsøgeren gjort følgende gældende:

— Kommissionen har tilsidesat artikel 9, stk. 1 og 3, og artikel 11, stk. 1, i direktiv 2003/87/EF, idet den på grundlag af sin egen metode har indført og bindende fastsat de samlede mængde emissionskvoter, som Rumænien kan tildele, og dermed overskredet sine beføjelser.

— Kommissionen har anvendt en metode, som ikke er gennemsigtig, til fastsættelse af de samlede mængder emissionskvoter, hvorved den har tilsidesat både artikel 9, stk. 3, og artikel 9, stk. 1, i direktiv 2003/87/EF.

— Ved anvendelsen af sin egen metode har Kommissionen tilsidesat princippet om forbud mod forskelsbehandling.

— Kommissionen har tilsidesat artikel 9, stk. 3, i direktiv 2003/87/EF og artikel 253 EF, idet den ikke har begrundet beslutning K(2007) 5253 endelig udg. behørigt.

(1) Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275 af 25.10.2003, s. 32).
—

Fællesskabet, der i denne sag er repræsenteret ved Kommissionen, tilpligtes at erstatte det tab, sagsøgerne har lidt som følge af den anfægtede beslutning, og størrelsen af denne erstatning for det tab, som sagsøgerne har lidt, fastsættes til et beløb, der aktuelt skønnes at være på omkring 52,5 mio. EUR. Alternativt fastsættes erstatningen til et andet beløb, som afspejler det tab, sagsøgerne har lidt eller vil lide, og som vil blive nærmere dokumenteret af sagsøgerne i løbet af denne sag, især med henblik på at tage hensyn til ethvert fremtidigt tab.
—

Subsidiært, det fastslås, at de fejl, der er indeholdt i revisionsrapporten RAIA, er ikke af en sådan grovhed, at artikel 3.5 i kontraktens bilag II er anvendelig, at Kommissionens debetnota nr. 3240909271 af 4. oktober 2007 annulleres for så vidt angår kravet om fuld tilbagebetaling af det til CEVA og indenfor rammerne af BIOPAL-kontrakten udbetalte beløb, og Kommissionen pålægges at tilbagebetale den pågældende debetnota til fordel for CEVA.
DA Den Europæiske Unions Tidende C 51/57

Sag anlagt den 22. december 2007 — Rumænien mod Kommissionen for De Europæiske Fællesskaber

(Sag T-484/07)

(2008/C 51/103)

Processprog: rumænsk

Parter

Sagsøger: Rumænien (ved Aurel Ciobanu-Dordea, som befuldmægtiget, samt Emilia Gane og Dumitra Mereuță, som rådgivere)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning K(2007) 5253 endelig udg. af 26. oktober 2007 om den nationale plan for tildeling af emissionskvoter for 2008-2012, som Rumænien har fremlagt i henhold til Europa-Parlamentet og Rådets direktiv 2003/87/EF, annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Med den anfægtede beslutning har Kommissionen delvist afvist den nationale plan for tildeling af emissionskvoter for 2008-2012, som Rumænien har fremlagt i henhold til direktiv 2003/87/EF (1), idet den har nedsat det samlede antal kvoter, som vil blive tildelt inden for fællesskabsordningen, med 19,754248 mio. tons CO2 årligt, og idet den bestemte, at de emissionskvoter, som kan tildeles, ikke må overstige en gennemsnitlig samlet årlig mængde på 75,944352 tons.

Til støtte for sit søgsmål har sagsøgeren gjort følgende gældende:

— Kommissionen har tilsidesat artikel 9, stk. 1 og 3, og artikel 11, stk. 2, i direktiv 2003/87/EF, idet den på grundlag af sin egen metode har indført og bindende fastsat de samlede mængde emissionskvoter, som Rumænien kan tildele, og dermed overskredet sine beføjelser.

— Kommissionen har anvendt en metode, som ikke er gennemsigtig, til fastsættelse af de samlede mængder emissionskvoter, hvorved den har tilsidesat både artikel 9, stk. 3, og artikel 9, stk. 1, i direktiv 2003/87/EF.

— Ved anvendelsen af sin egen metode har Kommissionen tilsidesat princippet om forbud mod forskelsbehandling.

— Kommissionen har tilsidesat artikel 9, stk. 3, i direktiv 2003/87/EF og artikel 253 EF, idet den ikke har begrundet beslutning K(2007) 5253 endelig udg. behørigt.

(1) Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275 af 25.10.2003, s. 32).
—

Det fastslås, at afgørelse truffet den 26. september 2007 af Andet Appelkammer ved Kontoret for Harmonisering i det Indre Marked (Varemærker og Design) vedrørende afslag på en klage over registreringen af EF-varemærke nr. 3 219 193 ikke er i overensstemmelse med forordning nr. 40/94 om EF-varemærker.